**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-126 „DĖL MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO“ PANAIKINIMO**

2018 m. balandžio 27 d. Nr. TS-

### Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 91 punktu, Rokiškio rajono savivaldybės taryba

n u s p r e n d ž i a:

Panaikinti Rokiškio rajono savivaldybės tarybos 2015 m. gegužės 8 d. sprendimą Nr. TS-126 ,,Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ nuo 2018 m. gegužės 2 d.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Stasys Meliūnas

**AIŠKINAMASIS RAŠTAS**

**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO Nr. TS-126 „DĖL MERO POLITINIO (ASMENINIO) PASITIKĖJIMO VALSTYBĖS TARNAUTOJŲ PAREIGYBIŲ SKAIČIAUS NUSTATYMO“ PANAIKINIMO PROJEKTO**

2018-04-27

**Sprendimo projekto tikslas ir uždaviniai.**

Rokiškio rajono savivaldybės taryba 2015 m. gegužės 8 d. sprendimu Nr. TS-126 ,,Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ nustatė savivaldybės mero politinio (asmeninio) pasitikėjimo valstybės tarnautojų 2 (dvi) pareigybes su pareiginėmis algomis pagal 15 pareigybės kategorijos pareiginės algos koeficientą.

Siekiant optimaliau ir racionaliau panaudoti rajono savivaldybės biudžeto lėšas, skiriamas politinio pasitikėjimo valstybės tarnautojų darbo užmokesčiui, tobulinti savivaldybės struktūrą, vadovaujantis Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos reglamento 91 punktu teikiamas sprendimo projektas dėl Rokiškio rajono savivaldybės tarybos 2015 m. gegužės 8 d. sprendimo Nr. TS-126panaikinimo.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtintas Rokiškio rajono savivaldybės tarybos veiklos reglamentas.

**Sprendimo projekto esmė.**

Teisinės normos, reglamentuojančios savivaldos veiklą suteikia vietos savivaldos tarybai apsisprendimo teisę ir laisvę rajono savivaldybės tarybos priimtus teisės aktus sustabdyti, pakeisti ar panaikinti.

Šiuo sprendimo projektu siūloma naikinti Rokiškio rajono savivaldybės tarybos 2015 m. gegužės 8 d. sprendimą Nr. TS-126 „Dėl mero politinio (asmeninio) pasitikėjimo valstybės tarnautojų pareigybių skaičiaus nustatymo“ .

**Galimos pasekmės, priėmus siūlomą tarybos sprendimo projektą.**

**Neigiamos:** neįžvelgiamos

**Teigiamos:** bus taupomos rajono savivaldybės biudžeto lėšos, optimaliau organizuojama savivaldos veikla.

**Kokia sprendimo nauda Rokiškio rajono gyventojams.**

Sutaupytos rajono biudžeto lėšos bus panaudotos gyventojų poreikiams tenkinti.

**Finansavimo šaltiniai ir lėšų poreikis.**

Nėra poreikio**.**

**Suderinamumas su Lietuvos Respublikos galiojančiais teisės norminiais aktais.**

Galiojantiems įstatymams neprieštarauja.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

Tarybos narys Stasys Meliūnas